title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2011/65/EU európai parlamenti és tanácsi irányelv III. mellékletének a tudományos és a műszaki fejlődéshez történő hozzáigazítása céljából, az abszorpciós hűtőgépek szénacél hűtőrendszerében korróziógátló szerként használt hat vegyértékű krómra vonatkozó mentesség tekintetében történő módosításáról

text:
                             EURÓPAI
                             BIZOTTSÁG
                                                     Brüsszel, 2019.12.17.
                                                     C(2019) 9099 final
        A BIZOTTSÁG (EU) .../... FELHATALMAZÁSON ALAPULÓ IRÁNYELVE
                                        (2019.12.17.)
   a 2011/65/EU európai parlamenti és tanácsi irányelv III. mellékletének a tudományos és
   a műszaki fejlődéshez történő hozzáigazítása céljából, az abszorpciós hűtőgépek szénacél
     hűtőrendszerében korróziógátló szerként használt hat vegyértékű krómra vonatkozó
                        mentesség tekintetében történő módosításáról
                                  (EGT-vonatkozású szöveg)
HU                                                                                HU
 ---pagebreak---                                                 INDOKOLÁS
   1.        A FELHATALMAZÁSON ALAPULÓ JOGI AKTUS HÁTTERE
   Ez a felhatalmazáson alapuló bizottsági irányelv a műszaki fejlődéshez való hozzáigazítás
   céljából egyes, hat vegyértékű krómot tartalmazó alkalmazásokra vonatkozó mentesség
   tekintetében módosítja az egyes veszélyes anyagok elektromos és elektronikus
   berendezésekben való alkalmazásának korlátozásáról szóló 2011/65/EU európai parlamenti és
   tanácsi irányelv (átdolgozás)1 (a továbbiakban: RoHS 2 irányelv) III. mellékletét.
   A RoHS 2 irányelv 4. cikke egyes veszélyes anyagok elektromos és elektronikus
   berendezésekben való alkalmazásának korlátozásáról rendelkezik. Az irányelv
   2011. július 21-én lépett hatályba.
   A RoHS 2 irányelv II. mellékletében felsorolt jelenleg korlátozott anyagok a következők: az
   ólom, a higany, a kadmium, a hat vegyértékű króm, a polibrómozott bifenilek (PBB), a
   polibrómozott difenil-éterek (PBDE), a bisz(2-etilhexil)-ftalát (DEHP), a benzil-butil-ftalát
   (BBP), a dibutil-ftalát (DBP) és a diizobutil-ftalát (DIBP). A RoHS 2 irányelv III. és
   IV. melléklete felsorolja az elektromos és elektronikus berendezések azon anyagait és
   alkatrészeit, amelyek adott alkalmazásokban mentességet élveznek a RoHS 2 irányelv
   4. cikkének (1) bekezdésében az anyagokra vonatkozóan előírt korlátozás alól.
   Az 5. cikk rendelkezik a III. és a IV. melléklet tudományos és műszaki fejlődéshez való
   hozzáigazításáról (a mentességek jegyzékbe vételéről, megújításáról, módosításáról és
   visszavonásáról). Az 5. cikk (1) bekezdésének a) pontja értelmében a III. és a IV. mellékletbe
   csak akkor vehetők fel további mentességek, ha ez nem gyengíti az 1907/2006/EK rendelet2
   által a környezet és az egészség tekintetében biztosított védelmet, és ha az alábbi feltételek
   bármelyike teljesül: tudományos szempontból vagy műszakilag nem kivitelezhető az anyagok
   kivonása vagy helyettesítése a tervezés módosításával, illetve olyan anyagok vagy alkatrészek
   használatával, amelyekhez nem szükségesek a II. mellékletben felsorolt anyagok; nincs
   biztosítva a helyettesítő anyagok megbízhatósága; vagy a helyettesítés által okozott összes
   káros környezeti, egészségügyi és a fogyasztók biztonságát érintő hatás várhatóan meghaladja
   az így elért összes környezeti, egészségügyi és a fogyasztók biztonságát érintő előnyt.
   Továbbá az 5. cikk (1) bekezdése értelmében az Európai Bizottság (a továbbiakban:
   Bizottság) a 20. cikkel összhangban egyedi felhatalmazáson alapuló jogi aktusok révén
   rendelkezik az elektromos és elektronikus berendezések anyagainak és alkatrészeinek adott
   alkalmazásokban a III. és a IV. mellékletben található jegyzékekbe történő felvételéről. Az
   5. cikk (3) bekezdése és az V. melléklet állapítja meg a mentességek megadására,
   megújítására vagy visszavonására irányuló kérelmek benyújtási eljárását.
   2.        AZ AKTUS ELFOGADÁSÁT MEGELŐZŐ KONZULTÁCIÓK
   A RoHS 2 irányelv kihirdetése óta a Bizottsághoz az 5. cikk (3) bekezdése és az V. melléklet
   rendelkezéseivel összhangban számos kérelem érkezett a gazdasági szereplőktől mind új
   mentességek engedélyezése, mind érvényben lévő mentességek megújítása érdekében3.
   A III. mellékletben szereplő jelenlegi 9. mentesség lehetővé teszi a hat vegyértékű krómnak a
   szénacél hűtőrendszerben korróziógátló szerként való alkalmazását. A Bizottsághoz 2015
   januárjában egy kérelem érkezett e mentesség megújítására. Ugyan a 9. mentesség 1–7. és
   1
           HL L 174., 2011.7.1., 88. o.
   2
           HL L 396., 2006.12.30., 1. o.
   3
           Ezek            listája        az          alábbi          internetcímen érhető     el:
           http://ec.europa.eu/environment/waste/rohs_eee/adaptation_hu.htm
HU                                                       1                                         HU
 ---pagebreak---    10. kategóriára vonatkozó lejárati határideje a RoHS irányelv követelményei (az 5. cikk
   (5) bekezdésének második albekezdése) alapján 2016. július 21. volt, az mindaddig
   alkalmazandó, amíg a Bizottság nem hoz határozatot a megújítás iránti kérelemről4.
   A mentességre irányuló kérelem értékelése céljából a Bizottság az előírt műszaki és
   tudományos értékelés elvégzését célzó tanulmányt indított, amelynek keretén belül az
   érdekeltekkel a kérelemmel kapcsolatban nyolchetes, a vélemények kifejtését célzó, online
   konzultációt5folytatott. Az érdekeltekkel folytatott konzultáció ideje alatt egy észrevétel
   érkezett.
   A kérelem értékelését tartalmazó végleges jelentés közzétételre került6; az érdekelt feleket
   értesítették.
   Ezt követően a Bizottság írásban konzultált a RoHS 2 irányelv szerinti felhatalmazáson
   alapuló jogi aktusokkal foglalkozó, a tagállamok szakértőiből álló csoporttal7. A szakértők
   egyetértettek a Bizottság által előterjesztett tervezettel; a tagok nagy többsége tartózkodott a
   hozzászólástól. A minőségi jogalkotásra vonatkozó iránymutatásokkal összhangban a
   felhatalmazáson alapuló irányelv tervezete négy héten keresztül nyilvánosan elérhető volt
   véleménynyilvánítás céljából a minőségi jogalkotási portálon. Észrevétel nem érkezett. Az
   5. cikk (3)–(7) bekezdésében előírt valamennyi szükséges intézkedésre sor került az anyag
   korlátozása alóli mentességekre vonatkozóan8. A Tanács és az Európai Parlament valamennyi
   intézkedésről értesítést kapott.
   A végleges jelentés különösen a következő műszaki információkat és értékelést emelte ki:
            A hat vegyértékű króm (Cr(VI)) korróziógátló szerként hat az abszorpciós hűtőgépek
             szénacél hűtőrendszerében. Arra szolgál, hogy az acélcsövek belső felületén réteget
             alkotva megvédje azokat a korrozív ammóniát tartalmazó hűtőoldattól.
            Az alacsony (körülbelül 140–180 °C-os) kazánhőmérsékleten való használatra
             alkalmas alkalmazásokkal üzemelő abszorpciós hűtőgépekhez már rendelkezésre áll
             a Cr(VI) helyettesítő anyaga. A magasabb kazánhőmérséklet mellett működő egyéb
             alkalmazások esetében a helyettesítés várhatóan hosszabb időt vesz igénybe, mivel
             az alternatívák megbízhatóságának vizsgálata még folyamatban van.
   Az 1–7. és a 10. kategória értékelésének eredményei azt mutatják, hogy a III. mellékletben
   foglalt 9. bejegyzésre vonatkozó mentesség iránti kérelemre az 5. cikk (1) bekezdésének
   a) pontjában meghatározott kritériumok legalább egyike teljesül.
   Annak érdekében, hogy különbséget lehessen tenni az alacsony és a magas
   kazánhőmérsékletű alkalmazások között, és hogy a mentességet összhangba lehessen hozni a
   4
           Ezek a kategóriák a következők: 1. háztartási nagygépek; 2. háztartási kisgépek; 3. információs
           technológiai és távközlési berendezések; 4. szórakoztatóelektronikai berendezések; 5. világítótestek; 6.
           elektromos és elektronikus szerszámok; 7. játékok, szabadidős és sportfelszerelések; 10.
           adagolóautomaták. Az elektromos és elektronikus berendezések kategóriáinak jegyzékét a RoHS
           irányelv I. melléklete tartalmazza.
   5
           A konzultáció időtartama: 2015. augusztus 21. – 2015. október 16.
   6
           https://bookshop.europa.eu/hu/assistance-to-the-commission-on-technological-socio-economic-and-
           cost-benefit-assessment-related-to-exemptions-from-the-substance-restrictions-in-electrical-and-
           electronic-equipment-pbKH0416554/
   7
           A konzultációkra 2018. december 14. és 2019. január 21. között, írásban került sor.
   8
           A szükséges adminisztratív lépések listája megtalálható a Bizottság honlapján. Az eljárás aktuális állása
           minden egyes felhatalmazáson alapuló jogiaktus-tervezet esetében megtekinthető a felhatalmazáson
           alapuló      jogi     aktusok      intézményközi     nyilvántartásában     a      következő       címen:
           https://webgate.ec.europa.eu/regdel/#/home.
HU                                                        2                                                          HU
 ---pagebreak---    vonatkozó REACH-engedélyekkel9, a jelenlegi mentesség megfogalmazását két részre
   bontották. Mivel a kazánhőmérsékletet az üzemi nyomás segítségével könnyen be lehet
   állítani, a hőmérsékletet a szakértők nem tekintették kellően megbízható tényezőnek a RoHS
   irányelv érvényesítése céljából. Ehelyett a forrásponttal szorosan összefüggő felvett
   teljesítményt vették alapul, ami könnyebben nyomon követhető, és megbízhatóbban tükrözi
   az egyes alkalmazási kategóriákat.
   Ami a 75 W-nál kisebb felvett teljesítményű (alacsony kazánhőmérsékletű termékeknek
   megfelelő) alkalmazásokat illeti, már rendelkezésre állnak megbízható helyettesítő anyagok,
   ezért a mentesség – a RoHS irányelv 5. cikkének (6) bekezdésével összhangban – az e
   felhatalmazáson alapuló irányelvnek az Európai Unió Hivatalos Lapjában való közzétételétől
   számított 12 hónap elteltével lejár.
   A legalább 75 W felvett teljesítményű alkalmazások és a teljes mértékben nem elektromos
   fűtőberendezésekkel működő (magas kazánhőmérsékletű alkalmazásoknak megfelelő)
   rendszerek esetében indokolt a mentesség 2021. július 21-ig tartó érvényességi időtartama,
   amely az 5. cikk (2) bekezdése szerint megújítható.
   A mentesség összhangban van a REACH szerinti engedélyekkel (REACH/17/7/0 –
   REACH/17/7/3). A helyettesítéshez kapcsolódó negatív társadalmi-gazdasági hatások a
   megadott érvényességi időtartam során nem várhatók. Emellett az említett időtartam
   várhatóan nem gyakorol kedvezőtlen hatást az innovációra.
   Az 1–7. és a 10. kategóriától eltérő kategóriák esetében az érvényben lévő mentesség az
   5. cikk (2) bekezdésében megállapított érvényességi időtartamig marad hatályban. Ez az
   egyedi mentesség – a 2011/65/EU irányelv 5. cikkének megfelelően – nem gyengíti az
   1907/2006/EK rendelet (REACH) által a környezet és az egészség tekintetében biztosított
   védelmet.
   3.        A FELHATALMAZÁSON ALAPULÓ JOGI AKTUS JOGI ELEMEI
   A felhatalmazáson alapuló irányelv a hat vegyértékű króm adott alkalmazásokban való
   használata érdekében mentességet biztosít a 2011/65/EU irányelv 4. cikkének
   (1) bekezdésében előírt korlátozások alól; e mentességet fel kell venni az irányelv
   III. mellékletébe.
   A jogi eszköz a 2011/65/EU irányelv rendelkezéseinek és különösen az 5. cikke
   (1) bekezdésének a) pontjában foglalt vonatkozó követelményeknek megfelelően:
   felhatalmazáson alapuló irányelv.
   A felhatalmazáson alapuló irányelv célja hozzájárulni az emberi egészség és a környezet
   védeleméhez, továbbá közelíteni egymáshoz az elektromos és elektronikus berendezések
   területén a belső piac működésének biztosítására vonatkozó rendelkezéseket azáltal, hogy
   adott alkalmazásokban engedélyezi egyes, egyébként tiltott anyagok felhasználását a RoHS 2
   irányelv rendelkezéseivel és feltételeivel összhangban, valamint az abban meghatározott, a III.
   és a IV. melléklet tudományos és műszaki fejlődéshez történő hozzáigazítását szolgáló
   eljárásnak megfelelően.
   Az arányosság elvének megfelelően az intézkedés nem lépi túl a céljának eléréséhez
   szükséges mértéket.
   A javaslat nincs hatással az uniós költségvetésre.
   9
            A Bizottság C(2017) 665 határozata.
HU                                                 3                                               HU
 ---pagebreak---          A BIZOTTSÁG (EU) .../... FELHATALMAZÁSON ALAPULÓ IRÁNYELVE
                                                 (2019.12.17.)
    a 2011/65/EU európai parlamenti és tanácsi irányelv III. mellékletének a tudományos és
   a műszaki fejlődéshez történő hozzáigazítása céljából, az abszorpciós hűtőgépek szénacél
      hűtőrendszerében korróziógátló szerként használt hat vegyértékű krómra vonatkozó
                            mentesség tekintetében történő módosításáról
                                        (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes veszélyes anyagok elektromos és elektronikus berendezésekben való
   alkalmazásának korlátozásáról szóló, 2011. június 8-i 2011/65/EU európai parlamenti és
   tanácsi irányelvre10 és különösen annak 5. cikke (1) bekezdésének a) pontjára,
   mivel:
   (1)     A 2011/65/EU irányelv előírja a tagállamok számára annak biztosítását, hogy a
           forgalomba hozott elektromos és elektronikus berendezések ne tartalmazzák az
           irányelv II. mellékletében felsorolt veszélyes anyagokat. Ez a korlátozás nem
           vonatkozik a 2011/65/EU irányelv III. mellékletében felsorolt, mentességben részesülő
           alkalmazásokra.
   (2)     A 2011/65/EU irányelv hatálya alá tartozó elektromos és elektronikus berendezések
           kategóriáit az említett irányelv I. melléklete sorolja fel.
   (3)     A hat vegyértékű króm a 2011/65/EU irányelv II. mellékletében felsorolt korlátozott
           anyag.
   (4)     A hat vegyértékű krómnak az abszorpciós hűtőgépek szénacél hűtőrendszerében
           korróziógátló szerként való, a hűtőközeg legfeljebb 0,75 tömegszázalékát kitevő
           alkalmazására vonatkozó, korlátozás alóli mentességet (a továbbiakban: mentesség) a
           2011/65/EU irányelv III. melléklete tartalmazza. Az 1–7. és a 10. kategóriára
           vonatkozó mentesség az említett irányelv 5. cikke (2) bekezdésének második
           albekezdésével összhangban 2016. július 21-én lejárt volna.
   (5)     A Bizottsághoz 2015. január 20-án, a 2011/65/EU irányelv 5. cikkének (5)
           bekezdésében megállapított határidőn belül, kérelem érkezett a mentesség
           megújítására (a továbbiakban: megújítási kérelem). Az említett rendelkezésnek
           megfelelően a mentesség mindaddig érvényben marad, amíg a megújítási kérelemről
           határozatot nem fogadnak el.
   (6)     A megújítási kérelem értékelése keretében a 2011/65/EU irányelv 5. cikkének (7)
           bekezdésével összhangban sor került az érdekelt felekkel folytatott konzultációkra. Az
           értékelés nyomán – figyelembe véve az 1907/2006/EK rendelet11 XIV. mellékletében
   10
           HL L 174., 2011.7.1., 88. o.
   11
           A vegyi anyagok regisztrálásáról, értékeléséről, engedélyezéséről és korlátozásáról (REACH) szóló
           1907/2006/EK európai parlamenti és tanácsi rendelet XIV. mellékletében felsorolt anyagok felhasználás
HU                                                      4                                                        HU
 ---pagebreak---          felsorolt anyagok felhasználás céljából történő forgalomba hozatalának és/vagy
         felhasználásának engedélyezéséről szóló bizottsági határozatokat – megállapítást
         nyert, hogy az 1–7. és a 10. kategória tekintetében a jelenlegi mentességet két
         albejegyzésre kell bontani, a megfogalmazásnak pedig egyértelműen tükröznie kell a
         hat vegyértékű króm helyettesítése terén elért tudományos és műszaki eredményeket,
         amelyek az alkalmazás típusától függően eltérőek.
   (7)   A hat vegyértékű króm (Cr(VI)) korróziógátló szerként hat az abszorpciós hűtőgépek
         szénacél hűtőrendszerében. Arra szolgál, hogy az acélcsövek belső felületén réteget
         alkotva megvédje azokat a korrozív ammóniát tartalmazó hűtőoldattól.
   (8)   A legalább 75 W felvett teljesítményű alkalmazások és a teljes mértékben nem
         elektromos fűtőberendezésekkel működő (magas kazánhőmérsékletű alkalmazásoknak
         megfelelő) rendszerek esetében, amelyekre kiterjed a jelenlegi mentesség hatálya, a
         hat vegyértékű króm helyettesítése vagy kivonása – megbízható helyettesítő anyagok
         hiányában – tudományosan és műszakilag még mindig nem kivitelezhető. Az ezen
         alkalmazásokra vonatkozó mentesség összhangban van az 1907/2006/EK európai
         parlamenti és tanácsi rendelettel12, és ennélfogva nem gyengíti a környezet és az
         egészség tekintetében a rendelet által biztosított védelmet.
   (9)   Ezért helyénvaló megadni a magas kazánhőmérsékleten való használatra alkalmas
         alkalmazásokra vonatkozó megújítási kérelmet 2021. július 21-ig, összhangban a
         2011/65/EU irányelv 4. cikke (3) bekezdésével és 5. cikke (2) bekezdésének második
         albekezdésével. A megbízható helyettesítő anyagok felkutatására irányuló folyamatos
         erőfeszítések eredményeire tekintettel a mentesség időtartama valószínűleg nem
         gyakorol kedvezőtlen hatást az innovációra.
   (10)  A jelenleg a mentesség hatálya alá tartozó, 75 W-nál kisebb felvett teljesítményű
         (alacsony kazánhőmérsékletnek megfelelő) alkalmazások esetében a megújításra
         vonatkozóan a 2011/65/EU irányelv 5. cikkének (1) bekezdésében meghatározott
         feltételek már nem teljesülnek, ezért a megújítási kérelmet el kell utasítani. Az említett
         irányelv 5. cikke (6) bekezdésének megfelelően a szóban forgó alkalmazásokra
         vonatkozó mentesség az ezen irányelv hatálybalépésétől számított 12 hónap elteltével
         lejár.
   (11)  A 8., a 9. és a 11. kategóriák esetében az érvényben lévő mentesség a 2011/65/EU
         irányelv 5. cikke (2) bekezdésének második albekezdésében megállapított
         érvényességi időtartamig marad hatályban. A jogi egyértelműség érdekében az említett
         irányelv III. mellékletében fel kell tüntetni a lejárati dátumokat.
   (12)  A 2011/65/EU irányelvet ezért ennek megfelelően módosítani kell,
   ELFOGADTA EZT AZ IRÁNYELVET:
                                                     1. cikk
   A 2011/65/EU irányelv III. melléklete ezen irányelv mellékletének megfelelően módosul.
         céljából történő forgalomba hozatalának és/vagy felhasználásának engedélyezéséről szóló európai
         bizottsági határozatok összefoglalója (HL C 48., 2017.2.15., 9. o.)
   12
         Az Európai Parlament és a Tanács 1907/2006/EK rendelete (2006. december 18.) a vegyi anyagok
         regisztrálásáról, értékeléséről, engedélyezéséről és korlátozásáról (REACH), az Európai Vegyianyag-
         ügynökség létrehozásáról (HL L 396., 2006.12.30., 1. o.).
HU                                                      5                                                    HU
 ---pagebreak---                                                 2. cikk
   (1)      A tagállamok legkésőbb [az ezen irányelv hatálybalépését követő 12. hónap utolsó
            napja]-ig elfogadják és kihirdetik azokat a törvényi, rendeleti és közigazgatási
            rendelkezéseket, amelyek szükségesek ahhoz, hogy ennek az irányelvnek
            megfeleljenek. E rendelkezések szövegét haladéktalanul megküldik a Bizottságnak.
            Ezeket a rendelkezéseket [az ezen irányelv hatálybalépését követő 12. hónap utolsó
            napja + 1 nap]-tól/-től alkalmazzák.
            Amikor a tagállamok elfogadják ezeket a rendelkezéseket, azokban hivatkozni kell
            erre az irányelvre, vagy azokhoz hivatalos kihirdetésük alkalmával ilyen hivatkozást
            kell fűzni. A hivatkozás módját a tagállamok határozzák meg.
   (2)      A tagállamok közlik a Bizottsággal belső joguk azon főbb rendelkezéseinek
            szövegét, amelyeket az ezen irányelv által szabályozott területen fogadnak el.
                                                3. cikk
   Ez az irányelv az Európai Unió Hivatalos Lapjában való kihirdetését követő huszadik napon
   lép hatályba.
                                                4. cikk
   Ennek az irányelvnek a tagállamok a címzettjei.
   Kelt Brüsszelben, -án/-én. 2019.12.17.
                                                a Bizottság részéről
                                                elnök
                                                Ursula VON DER LEYEN
HU                                                 6                                             HU
 ---documentbreak---                              EURÓPAI
                             BIZOTTSÁG
                                                     Brüsszel, 2019.12.17.
                                                     C(2019) 9099 final
                                                     ANNEX 1
                                       MELLÉKLET
                                       a következőhöz:
                       A Bizottság felhatalmazáson alapuló irányelve
   a 2011/65/EU európai parlamenti és tanácsi irányelv III. mellékletének a tudományos és
   a műszaki fejlődéshez történő hozzáigazítása céljából, az abszorpciós hűtőgépek szénacél
     hűtőrendszerében korróziógátló szerként használt hat vegyértékű krómra vonatkozó
                        mentesség tekintetében történő módosításáról
HU                                                                                HU
 ---pagebreak---                                            MELLÉKLET
   A 2011/65/EU irányelv III. mellékletében a 9. bejegyzés helyébe a következő szöveg lép:
   „9.        Abszorpciós hűtőgépek szénacél       A mentesség a 8., a 9. és a 11. kategóriára
              hűtőrendszerében korróziógátló       vonatkozik, és a következő időpontokban
              szerként használt, a hűtőközeg       lejár:
              legfeljebb 0,75 tömegszázalékát
                                                        a 8. és a 9. kategóriába tartozó, az in
              kitevő hat vegyértékű króm
                                                           vitro diagnosztikai orvostechnikai
                                                           eszközöktől, valamint az ipari
                                                           felügyeleti és vezérlő eszközöktől
                                                           eltérő eszközök esetében 2021. július
                                                           21-én;
                                                        a 8. kategóriába tartozó in vitro
                                                           diagnosztikai orvostechnikai eszközök
                                                           esetében 2023. július 21-én;
                                                        a 9. kategóriába tartozó ipari
                                                           felügyeleti és vezérlő eszközök és a
                                                           11. kategória esetében 2024. július
                                                           21-én.
   9. a) I.   Teljesen vagy részben                A mentesség az 1–7. és a 10. kategóriára
              elektromos fűtőberendezéssel         vonatkozik, és [a felhatalmazáson alapuló
              működő, állandó üzemi                irányelvnek a Hivatalos Lapban való
              feltételek mellett 75 W-nál          kihirdetését 12 hónappal követő nap]-án/-én
              kisebb felvett teljesítményű         lejár.
              abszorpciós hűtőgépek
              (beleértve a minibárokat is)
              szénacél hűtőrendszerének
              hűtőközegében korróziógátló
              szerként használt, a hűtőközeg
              legfeljebb 0,75 tömegszázalékát
              kitevő hat vegyértékű króm
   9. a) II.  Abszorpciós hűtőgépek szénacél       A mentesség az 1–7. és a 10. kategóriára
              hűtőrendszerének                     vonatkozik, és 2021. július 21-én lejár.”
              hűtőközegében korróziógátló
              szerként használt, legfeljebb
              0,75 tömegszázalékot kitevő hat
              vegyértékű króm:
               ha a hűtőgép teljesen vagy
                  részben elektromos
                  fűtőberendezéssel működik,
                  és állandó üzemi feltételek
                  mellett felvett teljesítménye
                  legalább 75 W;
               ha a hűtőgép teljes
                  mértékben nem elektromos
HU                                               1                                               HU
 ---pagebreak---    fűtőberendezéssel működik.
HU                            2 HU


title: A BIZOTTSÁG (EU) .../... FELHATALMAZÁSON ALAPULÓ IRÁNYELVE a 2014/47/EU európai parlamenti és tanácsi irányelvnek a járműkategória-megnevezéseket érintő, a típusjóváhagyással kapcsolatos jogszabályok módosításaiból eredő változásai tekintetében történő módosításáról

text:
               INDOKOLÁS

               1.A FELHATALMAZÁSON ALAPULÓ JOGI AKTUS HÁTTERE

               Az Unió területén közlekedő haszongépjárművek közlekedésre való alkalmasságának közúti műszaki ellenőrzéséről és a 2000/30/EK irányelv
                  1
                hatályon kívül helyezéséről szóló, 2014. április 3-i 2014/47/EU európai parlamenti és tanácsi irányelv
                  2
                minimumkövetelményeket határoz meg a tagállamok területén közlekedő haszongépjárművek közlekedésre való alkalmasságának közúti műszaki ellenőrzési rendszerére vonatkozóan. A műszaki vizsgálat egy szélesebb körű rendszer része, amelynek célja annak biztosítása, hogy a járművek használatuk során biztonságos és környezetvédelmi szempontból megfelelő állapotban legyenek, és amely rendszer a 2014/45/EU irányelvvel
                  3
                összhangban a járművek időszakos műszaki vizsgálatára, valamint a kereskedelmi célú közúti fuvarozásra használt járművek 2014/47/EU irányelvnek megfelelő közúti műszaki ellenőrzésére terjed ki.

               A 2014/47/EU irányelv azokra a 25 km/h-t meghaladó tervezési sebességű járművekre alkalmazandó, amelyek a 2. cikk (1) bekezdésében említett, a 2003/37/EK európai parlamenti és tanácsi irányelvben
                  4
                és a 2007/46/EK európai parlamenti és tanácsi irányelvben
                  5
                meghatározott kategóriákba tartoznak. Tekintettel a járműkategória-megnevezéseket érintő, a 2003/37/EK irányelvnek a 167/2013/EU rendelet
                  6
                általi hatályon kívül helyezéséből eredő változásokra, e felhatalmazáson alapuló jogi aktus célja, hogy naprakésszé tegye a megfelelő járműkategóriákra vonatkozó hivatkozásokat, hozzáigazítva őket a típusjóváhagyási jogszabályok változásaihoz.

               2.AZ AKTUS ELFOGADÁSÁT MEGELŐZŐ KONZULTÁCIÓK

               2020 májusában a Bizottság létrehozta a műszaki vizsgálatokkal és forgalmi engedélyekkel foglalkozó szakértői csoportot (RWEG). E szakértői csoport feladata segíteni a Mobilitáspolitikai és Közlekedési Főigazgatóságot a műszaki vizsgálatokkal és a forgalmi engedélyekkel kapcsolatos nem jogalkotási aktusok – köztük a felhatalmazáson alapuló jogi aktusok és a végrehajtási aktusok – előkészítésében, segíteni a Bizottságot a vonatkozó iránymutatások kidolgozásában, valamint elősegíteni a tapasztalatok és a bevált gyakorlatok cseréjét az érintett területeken. A szakértői csoport 2020. szeptember 17-i és 2020. november 25-i ülésén megvizsgálta a felhatalmazáson alapuló jogi aktus szövegtervezetét. Az irányelvtervezet 2021. április 16. és 2021. május 14. között nyilvános konzultáció tárgyát képezte a minőségi jogalkotási portálon, ahova összesen hét észrevétel érkezett. Hat válasz a B kategóriájú vezetői engedélyekben szereplő legnagyobb járműtömegre vonatkozott, amely kérdés nem kapcsolódik közvetlenül ehhez a jogszabályhoz, egy válasz pedig általános támogatásról biztosította a kezdeményezést.

               3.A FELHATALMAZÁSON ALAPULÓ JOGI AKTUS JOGI ELEMEI

               A felhatalmazáson alapuló jogi aktus a 2014/47/EU irányelv 21. cikkének első franciabekezdésén alapul.

               A 2014/47/EU irányelv 21. cikkének első franciabekezdése alapján a Bizottság felhatalmazást kap arra, hogy a 22. cikknek megfelelően felhatalmazáson alapuló jogi aktusokat fogadjon el a 2. cikk (1) bekezdésének és adott esetben a IV. melléklet 6. pontjának naprakésszé tétele céljából – ezen irányelv hatályát nem érintve – a járműkategóriákban bekövetkezett azon változások figyelembevétele érdekében, amelyek az említett cikkben hivatkozott jogszabályok módosításából erednek. Ezért az említett megnevezésekre való hivatkozásokat naprakésszé kell tenni a 2003/37/EK irányelvnek a 167/2013/EU rendelet általi hatályon kívül helyezéséből eredő változásokkal összhangban.

               A BIZOTTSÁG (EU) .../... FELHATALMAZÁSON ALAPULÓ IRÁNYELVE

               (2021.6.29.)

               a 2014/47/EU európai parlamenti és tanácsi irányelvnek a járműkategória-megnevezéseket érintő, a típusjóváhagyással kapcsolatos jogszabályok módosításaiból eredő változásai tekintetében történő módosításáról

               (EGT-vonatkozású szöveg)

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az Unió területén közlekedő haszonjárművek közlekedésre való alkalmasságának közúti műszaki ellenőrzéséről és a 2000/30/EK irányelv hatályon kívül helyezéséről szóló, 2014. április 3-i 2014/47/EU európai parlamenti és tanácsi irányelvre
                  7
                és különösen annak 21. cikkére,

               mivel:

               (1)A 2014/47/EU irányelv az említett irányelv 2. cikkének (1) bekezdésében felsorolt kategóriákba tartozó, 25 km/h-t meghaladó tervezési sebességű haszongépjárművekre alkalmazandó. E kategóriák meghatározása a 2003/37/EK
                  8
                és a 2007/46/EK
                  9
                európai parlamenti és tanácsi irányelvre való hivatkozással történik.

               (2)A 2003/37/EK irányelvet a 167/2013/EU rendelet
                  10
               , a 2007/46/EK irányelvet pedig az (EU) 2018/858 európai parlamenti és tanácsi rendelet
                  11
                helyezte hatályon kívül.

               (3)Tekintettel a 2003/37/EK irányelvnek a 167/2013/EU rendelet általi hatályon kívül helyezéséből eredő, a járműkategória-megnevezéseket érintő változásokra, a 2014/47/EU irányelv 2. cikkének (1) bekezdésében, valamint IV. mellékletének 6. pontjában említett járműkategóriákat naprakésszé kell tenni.

               (4)A 2014/47/EU irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

               1. cikk

               A 2014/47/EU irányelv a következőképpen módosul:

               1.A 2. cikk a következőképpen módosul:

               a)az (1) bekezdés a következőképpen módosul:

               i. a bevezető szövegrész helyébe a következő szöveg lép:

               „(1) Ez az irányelv a 167/2013/EU európai parlamenti és tanácsi rendeletben* és az (EU) 2018/858 európai parlamenti és tanácsi rendeletben** meghatározott következő kategóriákba tartozó, 25 km/h-t meghaladó tervezési sebességű járművekre alkalmazandó:

               _________

               * Az Európai Parlament és a Tanács 167/2013/EU rendelete (2013. február 5.) a mezőgazdasági és erdészeti járművek jóváhagyásáról és piacfelügyeletéről (HL L 60., 2013.3.2., 1. o.).

               ** Az Európai Parlament és a Tanács (EU) 2018/858 rendelete (2018. május 30.) a gépjárművek és pótkocsijaik, valamint az ilyen járművek rendszereinek, alkotóelemeinek és önálló műszaki egységeinek jóváhagyásáról és piacfelügyeletéről, a 715/2007/EK és az 595/2009/EK rendelet módosításáról, valamint a 2007/46/EK irányelv hatályon kívül helyezéséről (HL L 151., 2018.6.14., 1. o.).”;

               ii. a d) pont helyébe a következő szöveg lép:

               „d) a T1b, T2b, T3b, T4.1b, T4.2b és T4.3b kategóriájú járművek, amelyeket főként a közúti árufuvarozásra szolgáló közutakon használnak, és amelyek legnagyobb tervezett sebessége meghaladja a 40 km/h-t.”

               2.A IV. melléklet 6. pontja a következőképpen módosul:

               a)a g) és a h) pont helyébe a következő szöveg lép:

               „g) T1b;

               h) T2b;”;

               b) a szöveg a következő i)–m) pontokkal egészül ki:

               „i) T3b

               j) T4.1b

               k) T4.2b

               l) T4.3b

               m) Egyéb járműkategóriák:

                        (kérjük, pontosítsa)”.

               2. cikk

               Átültetés

               (1) A tagállamok legkésőbb [Kiadóhivatal: kérjük, illesszék be az e jogi aktus hatálybalépését egy évvel követő dátumot]-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét a tagállamok haladéktalanul megküldik a Bizottságnak.

               A tagállamok az 1. cikknek való megfeleléshez szükséges rendelkezéseket [Kiadóhivatal: kérjük, illesszék be a fenti átültetési határidővel megegyező dátumot]-tól/-től alkalmazzák.

               Amikor a tagállamok elfogadják ezeket a rendelkezéseket, hivatkozni kell bennük erre az irányelvre, vagy hivatalos kihirdetésük alkalmával ilyen hivatkozást kell fűzni hozzájuk. A hivatkozás módját a tagállamok határozzák meg.

               (2) A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               3. cikk

               Hatálybalépés

               Ez az irányelv az Európai Unió Hivatalos Lapjában való kihirdetését követő huszadik napon lép hatályba.

               4. cikk

               Címzettek

               Ennek az irányelvnek a tagállamok a címzettjei.

               Kelt Brüsszelben, 2021.6.29-én.

                     a Bizottság részéről

                     elnök
                     Ursula VON DER LEYEN

                     (1)

                        Az Európai Parlament és a Tanács 2000/30/EK irányelve (2000. június 6.) a Közösség területén közlekedő haszongépjárművek közlekedésre alkalmasságának országúti műszaki ellenőrzéséről (HL L 203., 2000.8.10., 1. o.).

                     (2)

                        Az Európai Parlament és a Tanács 2014/47/EU irányelve (2014. április 3.) az Unió területén közlekedő haszonjárművek közlekedésre való alkalmasságának közúti műszaki ellenőrzéséről és a 2000/30/EK irányelv hatályon kívül helyezéséről (HL L 127., 2014.4.29., 134. o.).

                     (3)

                        Az Európai Parlament és a Tanács 2014/45/EU irányelve (2014. április 3.) a gépjárművek és pótkocsijaik időszakos műszaki vizsgálatáról és a 2009/40/EK irányelv hatályon kívül helyezéséről (HL L 127., 2014.4.29., 51. o.).

                     (4)

                        Az Európai Parlament és a Tanács 2003/37/EK irányelve (2003. május 26.) a mezőgazdasági vagy erdészeti traktorok, azok pótkocsijainak és cserélhető vontatott munkagépeinek, beleértve ezek rendszereit is, továbbá alkatrészeinek és önálló műszaki egységeinek típusjóváhagyásáról, valamint a 74/150/EGK irányelv hatályon kívül helyezéséről (HL L 171., 2003.7.9., 1. o.).

                     (5)

                        Az Európai Parlament és a Tanács 2007/46/EK irányelve (2007. szeptember 5.) a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (HL L 263., 2007.10.9., 1. o.).

                     (6)

                        Az Európai Parlament és a Tanács 167/2013/EU rendelete (2013. február 5.) a mezőgazdasági és erdészeti járművek jóváhagyásáról és piacfelügyeletéről (HL L 60., 2013.3.2., 1. o.).

                     (7)

                        Az Európai Parlament és a Tanács 2000/30/EK irányelve (2000. június 6.) a Közösség területén közlekedő haszongépjárművek közlekedésre alkalmasságának országúti műszaki ellenőrzéséről (HL L 203., 2000.8.10., 1. o.).

                     (8)

                        Az Európai Parlament és a Tanács 2003/37/EK irányelve (2003. május 26.) a mezőgazdasági vagy erdészeti traktorok, azok pótkocsijainak és cserélhető vontatott munkagépeinek, beleértve ezek rendszereit is, továbbá alkatrészeinek és önálló műszaki egységeinek típusjóváhagyásáról, valamint a 74/150/EGK irányelv hatályon kívül helyezéséről (HL L 171., 2003.7.9., 1. o.).

                     (9)

                        Az Európai Parlament és a Tanács 2007/46/EK irányelve (2007. szeptember 5.) a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (HL L 263., 2007.10.9., 1. o.).

                     (10)

                        Az Európai Parlament és a Tanács 167/2013/EU rendelete (2013. február 5.) a mezőgazdasági és erdészeti járművek jóváhagyásáról és piacfelügyeletéről (HL L 60., 2013.3.2., 1. o.).

                     (11)

                        Az Európai Parlament és a Tanács (EU) 2018/858 rendelete (2018. május 30.) a gépjárművek és pótkocsijaik, valamint az ilyen járművek rendszereinek, alkotóelemeinek és önálló műszaki egységeinek jóváhagyásáról és piacfelügyeletéről, a 715/2007/EK és az 595/2009/EK rendelet módosításáról, valamint a 2007/46/EK irányelv hatályon kívül helyezéséről (HL L 151., 2018.6.14., 1. o.).